Държавен вестник, бр. 45, 2012 г., стр. 49

БРОЙ  45	
Д Ъ Р Ж А В Е Н  В Е С Т Н И К 	
СТР.  49  
б) калциев карбонат;
в) натриев хидроксид;
г) натриев бикарбонат;
д) калиев перманганат.
16. Коригиране на рН с натриев хидроксид
17. Намаляване твърдостта на водата с йоно­
обменни смоли, разрешени за използване по чл. 6 
от Закона за храните
18. Извличане на ароматични и овкусяващи 
вещества чрез екстракция и/или дестилация 
5478
УКАЗ № 230
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за публично-частното партньорство, 
приет от ХLI Народно събрание на 1 юни 2012 г.
Издаден в София на 12 юни 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за публично-частното партньорство
Г л а в а  п ъ р в а
ОБЩИ ПОЛОЖЕНИЯ
Чл. 1. С този закон се уреждат условията и 
редът за осъществяване на публично-частното 
партньорство (ПЧП).
Чл. 2. (1) Целта на този закон е:
1. да се осигури развитие на високока­
чествени и достъпни услуги от обществен 
интерес чрез постигане на по-добра стойност 
на вложените публични средства;
2. да се даде възможност за насърчаване 
на частните инвестиции в строителството, 
поддържането и управлението на обекти на 
техническата и социалната инфраструктура 
и в извършването на дейности от обществен 
интерес;
3. да създаде гаранции за защита на пуб­
личните активи и за ефективното управление 
на публичните средства при осъществяването 
на ПЧП.
(2) При осъществяване на ПЧП се спазват 
принципите публичност, прозрачност, сво­
бодна и лоялна конкуренция, недопускане 
на дискриминация, равнопоставеност и про­
порционалност.
Чл. 3. (1) Публично-частно партньорство е 
дългосрочно договорно сътрудничество меж­
ду един или повече публични партньори, от 
една страна, и един или повече частни парт­
ньори, от друга страна, за извършването на 
дейност от обществен интерес при постигане 
на по-добра стойност на вложените публични 
средства и при разпределение на рисковете 
между партньорите, което се осъществява при 
условията и по реда на този закон.
(2) Публично-частно партньорство по 
смисъла на този закон се създава, когато са 
налице следните условия:
1. възлагането на дейността от обществен 
интерес не може да бъде осъществено по реда 
на Закона за обществените поръчки, защото:
а) публичният партньор не може да оси­
гури финансиране на дейността от обществен 
интерес и същото трябва да бъде изцяло или 
частично поето от частния партньор; и
б) чрез разпределение на рисковете между 
публичния и частния партньор ще се постигне 
по-добра стойност на вложените публични 
средства; и
2. възлагането на дейността от обществен 
интерес не може да бъде осъществено чрез 
концесия, защото няма приходи от потреби­
телите на услугата от обществен интерес или 
от други трети лица във връзка с дейността 
от обществен интерес, а когато има такива 
приходи – не е предвидено частният партньор 
да получава права върху тях.
(3) Не са ПЧП по смисъла на този закон:
1. концесиите, които се възлагат при ус­
ловията и по реда на Закона за концесиите и 
на Закона за подземните богатства;
2. обществените поръчки, които се въз­
лагат при условията и по реда на Закона за 
обществените поръчки.
(4) Когато от услугата от обществен интерес 
се получават приходи от потребителите или 
от други трети лица във връзка с дейността 
от обществен интерес, на частния партньор 
може да се възложи събирането им в полза 
на публичния партньор.
Г л а в а  в т о р а
ДЕЙНОСТ ОТ ОБЩЕСТВЕН ИНТЕРЕС.
ОБЕКТИ И СУБЕКТИ НА ПЧП
Чл. 4. (1) Дейност от обществен интерес 
по смисъла на този закон е предоставянето 
или осигуряване на предоставянето на една 
или повече услуги от обществен интерес чрез 
финансиране, както и строителство, и/или 
управление, и/или поддържане на:
1. обекти на техническата инфраструктура 
и на зелената система:
а) в урбанизирани територии: паркинги, 
гаражи, обекти на градския транспорт, сис­
теми за наблюдение и сигурност, системи за 
улично осветление, зелени площи, паркове 
и градини;
б) паркинги, гаражи, паркове и градини в 
отделни поземлени имоти извън урбанизирани 
територии;
2. обекти на социалната инфраструктура, 
предназначени за:
а) здравеопазване;